open-index/open-wikipedia-markdown huggingface dataset:
Μακρόκοσμος και μικρόκοσμος

μικρογραφία|Μακρόκοσμος και μικρόκοσμος στο 'Harmonia macrocosmi cum microcosmi' (1654)
δεξιά|μικρογραφία|250x250εσ|Κοιτάζοντας κάτω, βλέπω επάνω. Μέρος ενός ζευγαριού εικονογραφήσεων στο Astronomiæ instauratæ Mechanica του Τίχο Μπράχε που απεικονίζουν την κατανόησή του συγγραφέα για τη σχέση μεταξύ του μακροκοσμικού και του μικροκοσμικού χώρου.
δεξιά|μικρογραφία|250x250εσ|Κοιτώντας πάνω, βλέπω κάτω
Ο **μακρόκοσμος** και **μικρόκοσμος** αναφέρονται σε μια άποψη του κόσμου όπου το μέρος (μικρόκοσμος) αντανακλά το σύνολο (μακροκόσμος) και αντίστροφα. Είναι ένα χαρακτηριστικό «παρόν σε όλες τις εσωτερικές σχολές σκέψης», σύμφωνα με τον μελετητή Πιέρ Α. Ρίφαρντ. Είναι στενά συνδεδεμένη με τον ερμητισμό και υπογραμμίζει πρακτικές όπως η αστρολογία, η αλχημεία και η ιερή γεωμετρία με την προϋπόθεση του «Όπως πάνω, έτσι και κάτω».

Σήμερα, η έννοια του μικρόκοσμου κυριαρχείται από την κοινωνιολογία ως μια μικρή ομάδα ατόμων των οποίων η συμπεριφορά είναι χαρακτηριστική ενός μεγαλύτερου κοινωνικού σώματος που την περιβάλλει. Ένας μικρόκοσμος μπορεί να θεωρηθεί ως ιδιαίτερο είδος επιτομής. Αντίθετα, ένας μακρόκοσμος είναι ένα κοινωνικό σώμα κατασκευασμένο από μικρότερες ενώσεις.

Αυτή η θεωρία ξεκίνησε από τον Πυθαγόρα ο οποίος είδε το σύμπαν και το σώμα ως αρμονική ενότητα. Εκφράζει τη σχέση αυτή με την αντίληψή του για τον μικρόκοσμο και τον μακρόκοσμο.

Μακρόκοσμος είναι το σύμπαν ως ένα ενιαίο και οργανικό σύνολο.

## Παραπομπές


## Περαιτέρω ανάγνωση
# Plato: *Republic*, μετάφρ. B. Jowett M.A., Vintage Books, NY., § 435, σελ. 151

## Βιβλιογραφία
* *Theories of Macrocosms and Microcosms in the History of Philosophy*, G.P. Conger, NY 1922, που περιλαμβάνει μια επισκόπηση σημαντικών συζητήσεων μέχρι το 1922.

## Εξωτερικοί σύνδεσμοι
* Cosmos - an Illustrated Dimensional Journey from microcosmos to macrocosmos - from Digital Nature Agency

Κατηγορία:Επιστήμες
Κατηγορία:Κόσμος
Ατμοστρόβιλος

μικρογραφία|Ο ρότορας ενός σύγχρονου ατμοστρόβιλου σε εργοστάσιο παραγωγής ενέργειας.
Οι **ατμοστρόβιλοι** είναι κινητήριες μηχανές που χρησιμοποιούν ατμό υψηλής πίεσης για την παραγωγή κινητικής ενέργειας. Ο ατμοστρόβιλος αποτελείται από τον ρότορα. Ο ρότορας είναι περιστρεφόμενο τύμπανο που έχει εφοδιαστεί περιφερειακά με πτερύγια. Η σύγχρονη μορφή του εφευρέθηκε από τον μηχανικό Σερ Τσαρλς Πάρσονς το 1884.

Στον ατμοστρόβιλο η θερμική ενέργεια του ατμού γίνεται μηχανική ενέργεια που κινεί τη γεννήτρια. Ο ατµός εκτονώνεται και έτσι αποκτά ταχύτητα ροής. Επειδή ο στρόβιλος παράγει περιστροφική κίνηση, είναι ιδιαίτερα κατάλληλος για να χρησιμοποιηθεί για την οδήγηση μιας ηλεκτρογεννήτριας. Περίπου το 90% της συνολικής παραγωγής ηλεκτρικής ενέργειας στις Ηνωμένες Πολιτείες το έτος 1996 ήταν με τη χρήση ατμοστρόβιλων. Ο ατμοστρόβιλος είναι μορφή θερμικής μηχανής που αποκομίζει μεγάλο μέρος της βελτίωσης της θερμοδυναμικής απόδοσης από τη χρήση πολλαπλών σταδίων στην επέκταση του ατμού, πράγμα που οδηγεί σε πλησιέστερη προσέγγιση στην ιδανική αναστρέψιμη διαδικασία επέκτασης.

## Παραπομπές


## Εξωτερικοί σύνδεσμοι
* 
* 

Κατηγορία:Ατμομηχανές
Αμπντούλ Χαμίντ Λαχόρι

Ο **Αμπντούλ Χαμίντ Λαχόρι** (, πέθανε το 1654) ήταν περιηγητής και ιστορικός κατά την περίοδο του Σαχ Τζαχάν, ο οποίος έγινε αργότερα ιστορικός της αυλής του Σαχ Τζαχάν. Έγραψε το βιβλίο Παντσαχνάμα, επίσης γνωστό ως Μπαντσαχνάμα, για τη βασιλεία του Σαχ Τζαχάν. Στο βιβλίο αυτό έχει περιγράψει τη ζωή και τις δραστηριότητες του Σαχ Τζαχάν κατά τα πρώτα είκοσι χρόνια της βασιλείας του με μεγάλη λεπτομέρεια.
## Βιογραφία
Οι βιογραφικές λεπτομέρειες για τον Αμπντούλ Χαμίντ Λαχόρι δεν είναι πολύ γνωστές, εκτός από το Αμάι-Σαλίχ του Μουχαμάντ Σαλίχ. Ήταν ο άλλος συγγραφέας της αυλής και αναφέρει τον θάνατό του στο 1065 Ε.Ε. (1654 μ.Χ.).

Στην εισαγωγή του, ο Λαχόρι αναφέρει ότι έφυγε από την συνταξιοδότησή του στη Πάτνα για να γράψει την επίσημη ιστορία, καθώς ο Αυτοκράτορας ήθελε κάποιον που θα μπορούσε να μιμηθεί το στυλ του Ακμπαρνάμα του Αμπούλ Φαζλ που κι ο ίδιος θαύμαζε πολύ. Ο Λαχόρι κατάφερε να τελειώσει μόνο τα δύο πρώτα τμήματά του, από την περίοδο 1037/1627 έως 1047/1637 και 1047/1637 έως 1057/1647, ενώ το τελικό τμήμα του ολοκληρώθηκε από τους μαθητές του.

Ο Αμπντούλ Χαμίντ Λαχόρι καλεί τα κομμάτια γυαλιού από το Σις Μαχάλ του Οχυρού της Άγκρα ως κομμάτια γυαλιού "σίσγιε χαλάμπι" επειδή το Χαλέμπ ήταν το αρχικό όνομα του Χαλεπίου (Συρία), κύριο κέντρο για την κατασκευή αυτών των γυαλιών εκείνη την εποχή.

Ήταν καλός μελετητής και είχε καλή γνώση της επιστήμης και της αστρονομίας. Ο Αμπντούλ Χαμίντ ονομαζόταν Λαχόρι επειδή καταγόταν από τη Λαχώρη του Παντζάμπ στο σύγχρονο Πακιστάν.

Ο Λαχόρι έγραψε λεπτομερές έργο για τους κήπους Σαλιμάρ.

## Έργα στο διαδίκτυο
* 
* 
* 
* Bádsháh-Náma " Abdu-L Hamíd Láhorí *Packard Humanities Institute*

## Παραπομπές


## Εξωτερικοί σύνδεσμοι
* Εικονογραφήσεις από το Παντσαχνάμα στην Βασιλική Συλλογή
* Βασιλιάς του Κόσμου - Το Παντσαχνάμα στο Πανεπιστήμιο της Πενσυλβάνια

Κατηγορία:Μουσουλμάνοι συγγραφείς
Μικαέλα Φωτιάδη

Η **Μίκα (Μικαέλα) Φωτιάδη** (Χάαρλεμ, 26 Δεκεμβρίου 1993) είναι Ελληνίδα μοντέλο. Το 2015 εξελέγη Σταρ Ελλάς και το 2016 Μις Ευρώπη.

## Πρώιμα χρόνια
Γεννήθηκε στις 26 Δεκεμβρίου 1993 στο Χάαρλεμ της Ολλανδίας από Ολλανδή μητέρα και Έλληνα πατέρα. Έχει δύο αδελφές, τις Ντανιέλλα (γενν. 1991) και Αλεξάνδρα (γενν. 1997), καθώς κι έναν αδελφό, το Μερκούριο (γενν. 2004). Όταν εκείνη ήταν εννέα ετών, εγκαταστάθηκαν οικογενειακώς στην Ελλάδα και συγκεκριμένα στην Ιεράπετρα (τόπο καταγωγής του πατέρα της).

## Καριέρα
Ξεκίνησε να ασχολείται με το modeling το 2011, σε ηλικία 17 ετών, στέφθηκε Miss Young Crete στα τοπικά κρητικά καλλιστεία ενώ το 2013, Miss Tourism Planet (Μις Παγκόσμιος Τουρισμός). Έπειτα, άρχισε να εργάζεται επαγγελματικά ως μοντέλο, κάνοντας φωτογραφίσεις σε συνεργασία με το ελληνικό πρακτορείο μοντέλων Fashion Cult Models.

Το 2015, συμμετείχε ξανά στα ελληνικά καλλιστεία, καταφέρνοντας να πάρει τη πρώτη θέση και τον τίτλο της Σταρ Ελλάς. Μετά τη νίκη της, ακολούθησε η εκπροσώπηση της χώρας στο παγκόσμιο διαγωνισμό ομορφιάς Μις Υφήλιος, που έγινε στο Λας Βέγκας, φτάνοντας στη τελική 20αδα. Την ίδια χρονιά, συνεργάστηκε με τη τουρκική εταιρία εσωρούχων "25th Hour by Seda Oturan".

Το 2016, στέφθηκε Μις Ευρώπη στο Λίβανο και έπειτα ξεκίνησε τη συνεργασία της με τη λιβανέζικη εταιρία καλλυντικών "Savanah Cosmetics". Την ίδια χρονιά έκανε και τη πρώτη της εμφάνιση στη πασαρέλα του MadWalk - The Fashion Music Project, σε συνεργασία με τη σχεδιάστρια μόδας Celia Kritharioti. Το 2017, συμμετείχε ξανά στο ίδιο show, αυτή τη φορά ούσα έγκυος σε συνεργασία με την εταιρία MED Luxurious.

## Φιλμογραφία

## Προσωπική ζωή
Από το 2013 μέχρι το 2019 ήταν σε σχέση με τον επιχειρηματία και μοντέλο Γιάννη Μπορμπόκη, με τον οποίο απέκτησε έναν γιο, τον Χρήστο-Μιχαήλ (γενν. 21 Ιουνίου 2017).

## Εξωτερικοί σύνδεσμοι
*Official Star Hellas website

Κατηγορία:Ελληνίδες μοντέλα
Κατηγορία:Νικήτριες Σταρ Ελλάς
Ανάλυση των Απείρως Μικρών για την Κατανόηση των Καμπύλων Γραμμών

μικρογραφία|''Ανάλυση των Απείρως Μικρών για την Κατανόηση των Καμπύλων Γραμμών'', έκδοση του 1715
Η ***Ανάλυση των Απείρως Μικρών για την Κατανόηση των Καμπύλων Γραμμών*** (γαλλικά: *Analyse des Infiniment Petits pour l'Intelligence des Lignes Courbes*), 1696, είναι το πρώτο βιβλίο που δημοσιεύθηκε πάνω στον απειροστικό λογισμό του Λάιμπνιτς. Γράφτηκε από τον Γάλλο μαθηματικό Γκυγιόμ ντε λ'Οπιτάλ, και ανέλυε μόνο το θέμα του διαφορικού λογισμού. Δύο τόμοι που ανέλυαν τον διαφορικό και ολοκληρωτικό λογισμός, αντίστοιχα, είχαν γραφτεί από τον Γιόχαν Μπερνούλι το 1691&ndash;1692, και το δεύτερο δημοσιεύθηκε το 1724 ως το πρώτο βιβλίο πάνω στον ολοκληρωτικό λογισμό.

Σε αυτό το βιβλίο εμφανίζεται για πρώτη φορά ο κανόνας de L'Hospital. Ο κανόνας πιστεύεται ότι είναι έργο του Γιόχαν Μπερνούλι, αφού ο Λ' Οπιτάλ, όντας ευγενής, πλήρωνε τον Μπερνούλι 300₣ ανά έτος για να τον κρατάει ενημερωμένο σχετικά με τις εξελίξεις στον λογισμό και να λύνει προβλήματα που είχε. Επιπλέον, οι δύο υπέγραψαν συμβόλαιο επιτρέποντας στον Λ' Οπιτάλ να χρησιμοποιεί τις ανακαλύψεις του Μπερνούλι με οποιονδήποτε τρόπο ήθελε. Μεταξύ των προβλημάτων αυτών ήταν αυτό των ορίων απροσδιόριστων μορφών. Όταν ο Λ' Οπιτάλ δημοσίευσε το βιβλίο του, αναγνώρισε την προσφορά του Μπερνούλι και, μη θέλοντας να πάρει τα εύσημα για τα μαθηματικά στο βιβλίο, το δημοσίευσε ανώνυμα. Ο Μπερνούλι, που ήταν γνωστός ως εξαιρετικά ζηλότυπος, ισχυρίστηκε πως ήταν ο συγγραφέας ολόκληρου του βιβλίου. Παρ' όλα αυτά, ο κανόνας πήρε το όνομά του Λ' Οπιτάλ, που ποτέ δεν ισχυρίστηκε καν ότι τον είχε εφεύρει.

## Παραπομπές


## Εξωτερικοί σύνδεσμοι

* Το  σε διάφορες μορφές (djvu, pdf, κλπ.) στο Internet Archive.
* *[https://web.archive.org/web/20100502000317/http://num-scd-ulp.u-strasbg.fr:8080/view/authors/L%3D27Hospital%2C_Guillaume_Fran%3DE7ois_Antoine_de.html Calculi infinitesimalis Pars I], seu calculus differentialis, expositus analysi άπειρο parvorum*: έκδοση 1764 (Trattner) του *Analyse des infiniment petits*, στο πανεπιστήμιο του Στρασβούργου.

Κατηγορία:Ιστορία των Μαθηματικών
Μοναστήρι της Ζάβαλα

Το **Μοναστήρι της Ζάβαλα** (σερβικά: *Манастир Завала*) είναι ιστορικό μοναστήρι της Σερβικής Ορθόδοξης Εκκλησίας στη Βοσνία, αφιερωμένο στα Εισόδια της Θεοτόκου.

## Περιγραφή και ιστορικά στοιχεία
Το μοναστήρι βρίσκεται στον μικρό οικισμό Ζάβαλα του δήμου Ράβνο στο νότιο τμήμα της χώρας, κοντά στα σύνορα με την Κροατία και το Μαυροβούνιο. Η μονή είναι κτισμένη στους πρόποδες της οροσειράς Όστρογκ δίπλα ακριβώς από παρακείμενη σπηλιά, με αποτέλεσμα η αρχιτεκτονική της να επηρεάζεται σημαντικά από αυτόν τον παράγοντα, με τη βόρεια πλευρά της να στηρίζεται πάνω στους βράχους.

Η ίδρυση της μονής της Ζάβαλα ανάγεται στον 13ο αιώνα, ενώ η πρώτη γραπτή μαρτυρία για την ύπαρξή της χρονολογείται κατά το 1514, περίοδο κατά την οποία αναφέρεται πως διέθετε αίθουσα αντιγραφής συγγραμμάτων. Παράλληλα, σε ανασκαφές που διεξήχθησαν την περίοδο 2000-2002 ανακαλύφθηκαν κάτω από το ιερό θεμέλια παλαιότερης εκκλησίας. Το 1619 ο ναός τοιχογραφήθηκε από τον ονομαστό ζωγράφο Γεώργιο Μιτροφάνοβιτς, ενώ λίγα χρόνια αργότερα στο συγκεκριμένο μοναστήρι εκάρη μοναχός ο άγιος Βασίλειος του Όστρογκ.

Το 1876 η μονή της Ζάβαλα ανακαινίστηκε και επεκτάθηκε μέσω της ανέγερσης κοιτώνων, ενώ δέκα χρόνια αργότερα ξεκίνησε εντός του χώρου της η λειτουργία σχολής. Επιπλέον, το 1899 κατασκευάστηκε και το καμπαναριό, το οποίο είναι κτισμένο πάνω στον παρακείμενο βράχο.

Στη διάρκεια του 20ού αιώνα η μονή υπέστη σοβαρές καταστροφές τόσο κατά τον Β΄ Παγκόσμιο Πόλεμο, όσο και αργότερα κατά την περίοδο του πολέμου της Γιουγκοσλαβίας. Τα τελευταία χρόνια πραγματοποιούνται εργασίες συντήρησης και αποκατάστασης της μονής.

## Παραπομπές


## Εξωτερικοί σύνδεσμοι
* 

Κατηγορία:Σερβικά Ορθόδοξα μοναστήρια στη Βοσνία και Ερζεγοβίνη
Κατηγορία:Εθνικά μνημεία στη Βοσνία και Ερζεγοβίνη
Κατάλογος αγίων της Ανατολικής Ορθόδοξης Εκκκλησίας (Α)

Αυτός είναι μερικός κατάλογος των αγίων της Ορθόδοξης Εκκλησίας που ξεκινούν με το γράμμα Α.

## Α

## Παραπομπές


Κατηγορία:Κατάλογος αγίων της Ορθόδοξης Εκκλησίας
Σεφίκ Τζαφέροβιτς

Ο **Σεφίκ Τζαφέροβιτς**   (Šefik Džaferović, 9 Σεπτεμβρίου 1957-) είναι ο πρόεδρος του Προεδρείου της Βοσνίας και Ερζεγοβίνης από τις 20 Μαρτίου 2022 και ο αντιπρόεδρος του Κόμματος Δημοκρατικής Δράσης (SDA) και μέλος του Προεδρείου της Βοσνίας και Ερζεγοβίνης για τους Βόσνιους Μουσουλμάνους από τις 20 Νοεμβρίου 2018.

## Προσωπική ζωή
Γεννημένος στην βοσνιακή πόλη Ζαβιντόβιτσι το 1957, ολοκλήρωσε τις γυμνασιακές του σπουδές στη γενέτειρά του. Στη συνέχεια αποφοίτησε από τη Νομική Σχολή του Πανεπιστημίου του Σαράγεβο το 1979.Εργάστηκε σε δικαστικά ιδρύματα και στην αστυνομία στη γενέτειρά του και στην πόλη Ζένιτσα ως το 1996. Είναι παντρεμένος με τη Βιλντάνα και έχουν δύο παιδιά (Γιασμίν και Γιασμίνα).

## Πολιτική σταδιοδρομία
Το 1996 εξελέγη στο συμβούλιο του καντονιού Ζένιτσα-Ντομπόι και την ίδια χρονιά αντιπρόσωπος στη Βουλή της Ομοσπονδίας της Βοσνίας και Ερζεγοβίνης. Τέσσερα χρόνια μετά αναδείχθηκε βουλευτής της Βουλής της Βοσνίας και Ερζεγοβίνης. Στις γενικές εκλογές του 2002 εξελέγη βουλευτής και το 2014 πέτυχε ξανά να εκλεγεί βουλευτής, συγκεντρώνοντας 30.000 ψήφους. Έπειτα από τη διεξαγωγή των εκλογών του 2018, ο Τζαφέροβιτς εξελέγη μέλος του Προεδρείου της Βοσνίας και Ερζεγοβίνης για τους Βόσνιους Μουσουλμάνους με ποσοστό άνω του 36% των ψήφων.

## Παραπομπές


Κατηγορία:Βόσνιοι πολιτικοί
Κατηγορία:Ηγέτες εν ενεργεία
Άγιος Ελευθέριος (συνοικία Λατσιών)

Ο **Άγιος Ελευθέριος** είναι συνοικία του Δήμου Λατσιών. Η συνοικία δημιουργήθηκε μετά την τουρκική εισβολή του 1974 όταν η κυβέρνηση της Κυπριακής Δημοκρατίας δημιούργησε τον ομώνυμο προσφυγικό συνοικισμό για την εγκατάσταση Ελληνοκύπριων προσφύγων από το βόρειο τμήμα της χώρας.

## Τοποθεσία
Από όλες τις μεριές η συνοικία του Αγίου Ελευθερίου συνορεύει με τη συνοικία Άγιος Γεώργιος.

## Πληθυσμός
Ο πίνακας που ακολουθεί παρουσιάζει τον πληθυσμό του Αγίου Ελευθερίου όπως καταγράφηκε στις απογραφές πληθυσμού που έγιναν στην Κύπρο.




## Παραπομπές

Κατηγορία:Συνοικίες Δήμου Λατσιών
Βοσνιακές γενικές εκλογές 2018

**Γενικές εκλογές** διεξήχθησαν στη Βοσνία και Ερζεγοβίνη στις 7 Οκτωβρίου 2018. Οι ψηφοφόροι εξέλεξαν το εθνικό Προεδρείο και τη Βουλή των Αντιπροσώπων, καθώς και τους Προέδρους και τα νομοθετικά σώματα των δύο οντοτήτων και τα νομοθετικά σώματα των δέκα καντονιών της Ομοσπονδίας της Βοσνίας και Ερζεγοβίνης.

## Εκλογικό σύστημα
μικρογραφία|Χάρτης των εφορευτικών νομών της Βοσνίας και Ερζεγοβίνης.
Τα τρία μέλη του Προεδρείου εκλέγονται από την πλειοψηφία. Στην Σερβική Δημοκρατία οι ψηφοφόροι εκλέγουν τον Σέρβο αντιπρόσωπο, ενώ στην Ομοσπονδία της Βοσνίας και Ερζεγοβίνης οι ψηφοφόροι εκλέγουν τους Βόσνιους Μουσουλμάνους και τους Κροάτες βουλευτές.

Τα 42 μέλη της Βουλής των Αντιπροσώπων εκλέγονται με ανοικτή λίστα και με αναλογική εκπροσώπηση σε δύο εκλογικές περιφέρειες, την Ομοσπονδία της Βοσνίας και Ερζεγοβίνης και τη Σερβική Δημοκρατία.

## Εγγεγραμμένοι
Συνολικά 3.352.933 πολίτες ήταν εγγεγραμμένοι για να ψηφίσουν: οι 2.092.336 στην Ομοσπονδία της Βοσνίας και Ερζεγοβίνης και 1.260.597 στη Σερβική Δημοκρατία (οι πολίτες που ζουν στο Διαμέρισμα του Μπρτσκο ψηφίζουν σε μία από τις οντότητες). Συνολικά 77.814 άτομα ήταν εγγεγραμμένα ώστε να ψηφίσουν στις εκλογές εκτός της Βοσνίας και Ερζεγοβίνης. Εξ αυτών, τα 76.729 εγγράφηκαν για να ψηφίσουν μέσω ταχυδρομείου και 1.085  για να ψηφίσουν σε διπλωματικές αποστολές.

## Προσέλευση
Η προσέλευση στο επίπεδο της Βοσνίας-Ερζεγοβίνης ήταν 53,36% (στην Ομοσπονδία  51,25%, στη Σερβική Δημοκρατία 57,30% και στο Διαμέρισμα του Μπρτσκο 46,81%). Το ποσοστό ήταν ελαφρώς χαμηλότερο σε σύγκριση με το 2014 που ήταν 54,14%.

## Αποτελέσματα

### Προεδρείο της Βοσνίας και Ερζεγοβίνης
Μέλη του Προεδρείου της Βοσνίας και Ερζεγοβίνης εξελέγησαν οι Σεφίκ Τζαφέροβιτς  (Βόσνιος Μουσουλμάνος, με το κόμμα SDA), Ζέλικο Κόμσιτς (Κροάτης, με το DF) και Μίλοραντ Ντόντικ (Σέρβος, με το SNSD). Σημειώθηκε διαμάχη για την εκλογή του μέλους για τους Κροάτες της Βοσνίας, καθώς ο μη εθνικιστής υποψήφιος Ζέλικο Κόμσιτς  (Δημοκρατικό Μέτωπο) κέρδισε τον εθνικιστή Ντράγκαν Τσόβιτς (HDZ BiH), με τη βοήθεια των βοσνίων μουσουλμάνων ψηφοφόρων, και ο Κόμσιτς κέρδισε την πρώτη θέση σχεδόν αποκλειστικά σε δήμους χωρίς την κροατική σχετική πλειοψηφία. Το αποτέλεσμα πυροδότησε τις διαμαρτυρίες των Κροατών, οι οποίοι κατηγόρησαν τους Βόσνιους Μουσουλμάνους ψηφοφόρους  ότι ζήτησαν τη δημιουργία της δικής τους οντότητας ή εκλογικής περιφέρειας. Τις επόμενες ημέρες, διαδηλώσεις πραγματοποιήθηκαν στο Μόσταρ με συνθήματα όπως "Δεν είναι ο πρόεδρός μου" και "Αναπαύσου εν Ειρήνη Δημοκρατία",
Τις μέρες μετά τις εκλογές, αρκετοί δήμοι με κροατική πλειοψηφία κήρυξαν τον Κόμσιτς ανεπιθύμητο (*persona non grata)*.
μικρογραφία|Οι υποψήφιοι Κροάτες που έλαβαν την πρώτη θέση ανά δήμο
μικρογραφία|Ο κροατικός πληθυσμός ανά δήμο

### Βουλή των Αντιπροσώπων της Βοσνίας και Ερζεγοβίνης
δεξιά|μικρογραφία|Τα αποτελέσματα των εκλογών για τη Βουλή των Αντιπροσώπων, με βάση την πλειοψηφία των ψήφων σε κάθε δήμο της Βοσνίας και Ερζεγοβίνης

### Βουλή των Αντιπροσώπων της Ομοσπονδίας Βοσνίας και Ερζεγοβίνης

## Παραπομπές


2018
Βοσνια
Άγιος Ελευθέριος (αποσαφήνιση)

Το όνομα **Άγιος Ελευθέριος** μπορεί να αναφέρεται σε οποιοδήποτε από τα παρακάτω.

## Πρόσωπα
* Άγιος Ελευθέριος της χριστιανικής Εκκλησίας

## Οικισμοί
* Άγιος Ελευθέριος (Αθήνα)
* Άγιος Ελευθέριος (συνοικία Λατσιών)

## Άλλα

* Σταθμός Άγιος Ελευθέριος (Μετρό Αθήνας)

Αγιος Ελευθεριος
Μοναστήρι του Τσάινιτσε

Το **Μοναστήρι της Κοιμήσεως της Θεοτόκου** () είναι σερβικό ορθόδοξο μοναστήρι στο Τσάινιτσε της Σερβικής Δημοκρατίας της Βοσνίας. Δύο εκκλησίες υφίστανται, μία νέα και μία παλαιά. Η παλαιά εκκλησία χρονολογείται από το 15ο αιώνα, ενώ η νέα ανεγέρθηκε το 1857. Η εκκλησία είναι γνωστή για τη θαυματουργή εικόνα της Παρθένου Μαρίας την οποία διαθέτει. Η συγκεκριμένη λιτανική εικόνα, η οποία αποτελεί το μόνο σωζόμενο παράδειγμα εικονογραφίας στη Βοσνία η οποία να χρονολογείται από την προοθωμανική περίοδο, αναπαριστά, από την μία πλευρά, την Παναγία Βρεφοκρατούσα, ενώ, από την άλλη πλευρά, τον Άγιο Ιωάννη τον Βαπτιστή. Γνωστή ως *«Ομορφιά του Τσάινιτσε»* και θεωρούμενη ως θαυματουργή, η συγκεκριμένη εικόνα προέρχεται από την Εκκλησία της Κοιμήσεως της Θεοτόκου στο Τσάινιτσε, η οποία αποτελεί παραδοσιακό τόπο προσκυνήματος. Αποτελεί έργο Βυζαντινού καλλιτέχνη κατά την διάρκεια του πρώτου μισού του 14ου αιώνα. Ιστορικοί πιστεύουν πως η συγκεκριμένη εικόνα φιλοτεχνήθηκε προς το 1329-1330.

## Παραπομπές


Κατηγορία:Τσάινιτσε
Κατηγορία:Σερβικά Ορθόδοξα μοναστήρια στη Βοσνία και Ερζεγοβίνη
Κατηγορία:Κτίρια και κατασκευές στη Σερβική Δημοκρατία της Βοσνίας
Βουλευτικές εκλογές 2012 στον Άγιο Μαρίνο

**Γενικές εκλογές** διεξήχθησαν στον Άγιο Μαρίνο στις 28 Νοεμβρίου του 2012. Νικητής αναδείχθηκε ο συνασπισμός Συμφωνία για τον Άγιο Μαρίνο, που εξασφάλισε 35 επί συνόλου 60 εδρών στο Μέγα και Γενικό Συμβούλιο.
Έλαβαν μέρος 356 υποψήφιοι για 60 έδρες. 
Εξελέγησαν 20 βουλευτές για πρώτη φορά στο συμβούλιο και 10 γυναίκες. Επιπλέον, βρέθηκαν 1.356 ψηφοδέλτια με άσεμνα σχέδια επάνω σε αυτά (6,41%) και ένας μεγάλος αριθμός άκυρων ψηφοδελτίων που είχε ως αποτέλεσμα να εγερθούν κατηγορίες για σκάνδαλο.

## Αποτελέσματα

## Παραπομπές


2012
Αγιος Μαρινος
Άγιος Γεώργιος (συνοικία Λατσιών)

Ο **Άγιος Γεώργιος** είναι συνοικία του Δήμου Λατσιών. Αποτελεί την μεγαλύτερη συνοικία του δήμου και καλύπτει το μεγαλύτερο μέρος της διοικητικής του έκτασης. Στο κέντρο του βρίσκεται ο Ιερός Ναός του Αγίου Γεωργίου, ενώ ανατολικά των ορίων του με την συνοικία του Αγίου Ελευθερίου, κοντά στα όρια με τον Δήμο Γερίου, βρίσκεται ο Ιερός Ναός Αγίου Νικήτα.

## Τοποθεσία
Στα βόρεια συνορεύει με τη συνοικία Απόστολος Βαρνάβας και Άγιος Μακάριος (Δήμος Στροβόλου), στα βορειοανατολικά με την Αγλαντζιά, στα ανατολικά με το Γέρι και τον Αρχάγγελο Μιχαήλ, στα νότια με τη συνοικία Άγιοι Κωνσταντίνος και Ελένη (Δήμος Ιδαλίου), στα νοτιοδυτικά με τη Νήσου, στα δυτικά με το Τσέρι και στα βορειοδυτικά με την Αγία Παρασκευή (Δήμος Λακατάμιας). Επιπλέον, η συνοικία Άγιος Ελευθέριος συνορεύει από όλες τις μεριές της με τον Άγιο Γεώργιο.

## Πληθυσμός
Ο πίνακας που ακολουθεί παρουσιάζει τον πληθυσμό του Αγίου Γεωργίου όπως καταγράφηκε στις απογραφές πληθυσμού που έγιναν στην Κύπρο.




## Παραπομπές

Κατηγορία:Συνοικίες Δήμου Λατσιών
Προεδρικές εκλογές 2013 στο Αζερμπαϊτζάν

**Προεδρικές εκλογές** διεξήχθησαν στο Αζερμπαϊτζάν στις 9 Οκτωβρίου 2013. Ο Ιλχάμ Αλίγιεφ επανεξελέγη για τρίτη συνεχόμενη θητεία και η νίκη του ανακοινώθηκε προτού ανοίξουν οι κάλπες, μέσω εφαρμογής για έξυπνα κινητά τηλέφωνα που λάνσαρε η εκλογική επιτροπή. Η εν λόγω εφαρμογή έδωσε στον Αλίγιεφ ποσοστό 72,6%. Οι παρατηρητές του ΟΑΣΕ ανέφεραν "σημαντικά προβλήματα" κατά την εκλογική διαδικασία. Στην τελική έκθεση του ΟΑΣΕ αναφέρεται μεταξύ άλλων ότι ο υποψήφιος του κυβερνώντος κόμματος είχε κάλυψη από τα ΜΜΕ σε ποσοστό 92%.

## Αποτελέσματα
Οι εκλογές επισκιάστηκαν από εκτεταμένες ανωμαλίες και η εκλογική επιτροπή αναγκάστηκε να ανακαλέσει τα αποτελέσματα που είχε ανακοινώσει στην αρχή, καθώς αφορούσαν τις εκλογές του 2008.

## Παραπομπές


2013
Απελευθέρωση των Ιωαννίνων

Η μάχη για την **απελευθέρωση των Ιωαννίνων** (Μάχη του Μπιζανίου) ήταν η σημαντικότερη μάχη μεταξύ της Ελλάδας και Οθωμανικής Αυτοκρατορίας στο Ηπειρωτικό μέτωπο κατά τη διάρκεια του Α' Βαλκανικού Πολέμου (5 Οκτωβρίου 1912- 18 Μαΐου 1913). Οι μάχες για την κατάληψη των Ιωαννίνων κράτησαν 85 μέρες (29 Νοεμβρίου 1912 - 21 Φεβρουαρίου 1913) όταν οι οθωμανικές δυνάμεις παραδόθηκαν στον διάδοχο Κωνσταντίνο, τότε επικεφαλής του ελληνικού στρατού. Μετά την απελευθέρωση των Ιωαννίνων, οι IV και VI Μεραρχίες της Στρατιάς Ηπείρου μεταφέρθηκαν στη Θεσσαλονίκη.

## Δείτε επίσης

* Βαλκανικοί πόλεμοι

## Παραπομπές


Κατηγορία:Α΄ Βαλκανικός Πόλεμος
Κατηγορία:Ιωάννινα
Κατηγορία:Μάχες του Α΄ Βαλκανικού Πολέμου
Μιχάλης Λεβεντογιάννης

Ο **Μιχάλης Λεβεντογιάννης** (Αθήνα, 26 Ιουλίου 1986) είναι Έλληνας ηθοποιός. Είναι απόφοιτος της Δραματικής Σχολής του Γιώργου Θεοδοσιάδη, το 2013.

Έγινε ιδιαίτερα γνωστός στο ευρύ κοινό από τους πρωταγωνιστικούς του ρόλους σε δημοφιλείς τηλεοπτικές σειρές μεταξύ των οποίων είναι «Δίδυμα Φεγγάρια», «Το Τατουάζ», «Έρωτας Μετά», «Αγγελική» και «Παγιδευμένοι».

## Πρώτα χρόνια
Γεννήθηκε στις 26 Ιουλίου 1986 στην Αθήνα όπου και μεγάλωσε. Τελειώνοντας το σχολείο, σπούδασε μάρκετινγκ και διοίκηση επιχειρήσεων. Ολοκληρώνοντας τις σπουδές του ξεκίνησε να εργάζεται σε διαφημιστική εταιρία ωστόσο σε ηλικία 22 ετών αποφάσισε να ασχοληθεί επαγγελματικά με την υποκριτική εγκαταλείποντας το χώρο της διαφήμισης. Σπούδασε στη Δραματική Σχολή του Γιώργου Θεοδοσιάδη από όπου και αποφοίτησε το 2013 ξεκινώντας την πορεία του σε θέατρο και τηλεόραση.

## Βιογραφικό
### Τηλεόραση
Έκανε την πρώτη του τηλεοπτική  εμφάνιση τον Μάρτιο του 2015 στο επεισόδιο "Το δώρο" της αστυνομικής σειράς του ALPHA, «10η εντολή». Ακολούθησε μία ακόμη συμμετοχή στην ίδια σειρά, στο επεισόδιο "Θυμός", τον Απρίλιο του ίδιου έτους. Την ίδια χρονιά κέρδισε ένα ρόλο για το καστ της κωμικής σειράς του MEGA, «Μάλιστα, Σεφ!». Εκεί τη σεζόν 2015-16 υποδύθηκε τον Κωστή, τον μπάρμαν του εστιατορίου που διαδραματιζόταν οι ιστορίες της σειράς. Την αμέσως επόμενη σεζόν, πήρε έναν από τους πρωταγωνιστικούς ρόλους αυτόν του Ορέστη Δελλή στο δεύτερο κύκλο της καθημερινής σειράς του ANT1, «Δίδυμα Φεγγάρια*»*, συνεργαζόμενος με τον σκηνοθέτη Ανδρέα Γεωργίου και τον παραγωγό Κούλη Νικολάου.

Η συνεργασία του με το δίδυμο Γεωργίου-Νικολάου συνεχίστηκε και τη σεζόν 2017-18. Πιο συγκεκριμένα εκείνη την περίοδο πήρε έναν από τους πρωταγωνιστικούς ρόλους στη νέα δραματική σειρά του ALPHA, «Το Τατουάζ*»*, σε σενάριο Βάνας Δημητρίου. Εκεί υποδύθηκε τον εφοπλιστή Τόνι Νίβεν. Η παρουσία του στη σειρά συνεχίστηκε και τη σεζόν 2018-19, μέχρι την ολοκλήρωσή της. Την περίοδο 2019-20 υποδύθηκε τον αστυνόμο Γιώργο Αθανασιάδη, στο ερωτικό θρίλερ του ALPHA, «Έρωτας Μετά*»*. Τη σεζόν 2020-21 πρωταγωνίστησε στη δραματική σειρά του ALPHA «Αγγελική*»,* υποδυόμενος τον επιστάτη Μιχάλη Ζάχο. Τη σεζόν 2022-24  πρωταγωνίστησε στη σειρά του ΑΝΤ1, «Παγιδευμένοι» ως Δημήτρης Μαρκέτος. *Τη σεζόν 2025-26 παίζει στις κωμικές σειρές* *«[[Γιατί ρε πατέρα]]» του [[ΑΝΤ1]] και στο «[[HOTEΛ EΛVIRA]]» του [[Mega Channel|Mega]].* 

### Κινηματογράφος
Έκανε το κινηματογραφικό του ντεμπούτο το 2018 στην ταινία "Αιγαίο SOS" πρωταγωνιστώντας μαζί με τους Θοδωρή Αθερίδη, Πάνο Βλάχο και Ευαγγελία Συριοπούλου.

### Θέατρο
Στο θέατρο έχει λάβει μέρος στις παραστάσεις "Όλα για τη μητέρα μου", "Πιάφ", "Dogville", "20 χρόνια από το θάνατο της Μελίνας Μερκούρη" , "η Δασκάλα με τα Χρυσά Μάτια " , “ποντικοπαγίδα”, “closer”

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Ιαπωνικές εκλογές Άνω Βουλής 2016

Η **24η τακτική εκλογή των μελών της Βουλής των Συμβούλων** (*dai-nijūyon-kai Sangiin giin tsūjō senkyo*, 第24回参議院議員通常選挙) πραγματοποιήθηκε την Κυριακή 10 Ιουλίου 2016 για να εκλεγούν τα 121 από τα 242 μέλη της Βουλής των Συμβούλων, την Άνω Βουλή της Ιαπωνίας, για θητεία έξι ετών. Ως αποτέλεσμα των εκλογών, ο συνασπισμός LDP/Komeito  κέρδισε δέκα έδρες επί συνόλου 146 (60,3% των εδρών της βουλής), ο μεγαλύτερος συνασπισμός που επιτεύχθηκε από τότε που ο αριθμός των εδρών ορίστηκε σε 242.

Τα 76 μέλη εξελέγησαν από ενιαία ψηφοφορία μη μεταβιβάσιμη και με το πλειοψηφικό σύστημα σε 45 πολυεδρικές και μονοεδρικές περιφερειακές έδρες. Για πρώτη φορά, υπήρχαν δύο κοινές μονοεδρικές περιφέρειες (*gōku*), που αποτελούνται από δύο νομούς η καθεμιά, η Τοτόρι-Σιμάνε και Τοκουσίμα-Κότσι.  Στην εθνική περιφέρεια εκλέγονται 48 μέλη με τη μέθοδο d'hondt και με αναλογική εκπροσώπηση με πιο ανοιχτές λίστες και παρέμεινε αμετάβλητη.

Οι εκλογές αυτές ήταν οι πρώτες εθνικές εκλογές από το 2015 που άλλαξε ο νόμος και δόθηκε δικαίωμα ψήφου σε 18χρονους, για να ψηφίσουν στις εθνικές, νομαρχιακές και δημοτικές εκλογές και σε δημοψηφίσματα.

## Αποτελέσματα

## Παραπομπές


2016
Κατηγορία:Εκλογές του 2016
Μηχανικό σώμα

Στη φυσική, κάθε στερεό σώμα παραμορφώνεται μόνιμα ή προσωρινά αν του ασκηθούν δυνάμεις.   

**Μηχανικά στερεά σώματα** λέγονται τα υποθετικά στερεά τα οποία δεν παραμορφώνονται όταν τους ασκούνται δυνάμεις.

## Παραπομπές


Κατηγορία:Μηχανική
Προεδρικές εκλογές στη Σλοβενία (2017)

**Προεδρικές εκλογές** διεξήχθησαν στη Σλοβενία σε δύο γύρους, στις 22 Οκτωβρίου και στις 12 Νοεμβρίου 2017. Εννέα υποψήφιοι κατήλθαν στις εκλογές, μεταξύ των οποίων και ο πρόεδρος Μπόρουτ Πάχορ. Κανείς υποψήφιος δεν κατάφερε να κερδίσει το απαιτούμενο ποσοστό ψήφων από τον πρώτο γύρο, με αποτέλεσμα να διενεργηθεί 2ος γύρος ανάμεσα στους Πάχορ και Μάριαν Σάρετς. Ο Πάχορ κέρδισε τον τελικό γύρο λαμβάνοντας ποσοστό 53% των ψήφων. Η συμμετοχή στον δεύτερο γύρο ήταν μόλις 42,13%, που ήταν η χαμηλότερη σε προεδρικές εκλογές από την ανεξαρτησία.
Στον πρώτο γύρο οι εκλογές επισκιάστηκαν επίσης από τη χαμηλότερη προσέλευση σε προεδρικές εκλογές από το 1992, σε ποσοστό 44,2%.
## Εκλογικό σύστημα
Ο Πρόεδρος της Σλοβενίας εκλέγεται σε δύο γύρους. Όταν κανείς υποψήφιος δεν λαμβάνει τις περισσότερες ψήφους στον πρώτο γύρο, οι δύο πρώτοι υποψήφιοι αναμετρώνται σε δεύτερο και τελικό γύρο.

Με βάση τον Εκλογικό Νόμο της Σλοβενίας, για να είναι κάποιος υποψήφιος πρόεδρος, πρέπει να έχει τη στήριξη τουλάχιστον 10 μελών της Εθνοσυνέλευσης, τις υπογραφές 5.000 ψηφοφόρων και τη στήριξη ενός ή περισσότερων πολιτικών κομμάτων και άλλων 3 μελών της Εθνοσυνέλευσης και τις υπογραφές 3.000 ψηφοφόρων. 

## Αποτελέσματα
Ο Πάχορ επανεξελέγη πρόεδρος στον δεύτερο γύρο στις 12 Νοεμβρίου 2017, με ποσοστό 53% των ψήφων έναντι περί το 47% για τον αντίπαλό του, Μάριαν Σάρετς.

## Παραπομπές


2017
Σλοβεν
Ιαπωνικές βουλευτικές εκλογές 2017

Οι **48ες γενικές εκλογές της Βουλής των Αντιπροσώπων** πραγματοποιήθηκαν στις 22 Οκτωβρίου 2017. Η ψηφοφορία διεξήχθη σε όλες τις εκλογικές περιφέρειες αντιπροσώπων της Ιαπωνίας – 289  μονοεδρικές και έντεκα μπλοκ με αναλογική εκπροσώπηση προκειμένου να διοριστούν όλα τα 465 μέλη (επί συνόλου 475) της Βουλής των Αντιπροσώπων και την Κάτω Βουλή της Δίαιτας της Ιαπωνίας με 707 μέλη. Ο κυβερνών συνασπισμός του Φιλελεύθερου Δημοκρατικού Κόμματος (LDP) του πρωθυπουργού Σίνζο Άμπε  και το Komeito διατήρησαν τις έδρες τους, κερδίζοντας την τέταρτη θητεία τους και διατήρησαν την ειδική πλειοψηφία των δύο τρίτων, προκειμένου να αναθεωρηθεί το Άρθρο 9 του Ιαπωνικού Συντάγματος.

## Αποτελέσματα
thumb|Η Βουλή μετά τις εκλογές του 2017.
Ο συνασπισμός του Φιλελεύθερου Δημοκρατικού Κόμματος (δεξιά) και του κόμματος Κομέιτο αναμενόταν να καταλάβουν 300 από τις 465 έδρες της ιαπωνικής Βουλής. Ο Άμπε εξασφάλισε και νέα θητεία στην πρωθυπουργία.

## Παραπομπές


2017
Ιαπωνια
Ελάχιστο κράτος

Το **ελάχιστο κράτος** αναφέρεται στο κράτος το οποίο έχει τη λιγότερη δυνατή δύναμη και βασίζεται πάνω στις αρχές της θεωρίας του ελευθερισμού. Είναι ένας όρος πολιτικής φιλοσοφίας που χρησιμοποιείται όταν τα καθήκοντα του κράτους είναι τόσο ελάχιστα που δε μπορούν να μειωθούν περισσότερο χωρίς να δημιουργείται μία μορφή αναρχίας. Σε ένα ελάχιστο κράτος, τα καθήκοντα μιας κυβέρνησης είναι η προστασία των ατόμων από τον καταναγκασμό, την απάτη, και την κλοπή, η απαίτηση αποζημιώσεων και η προστασία της χώρας από ξένη επιθετικότητα. Οι μόνοι κρατικοί θεσμοί σε ένα ελάχιστο κράτος θα ήταν η αστυνομία, τα δικαστικά συστήματα, και ο στρατός.

## Παραπομπές


Κατηγορία:Πολιτική φιλοσοφία
Σλοβενικές βουλευτικές εκλογές 2018

**Βουλευτικές εκλογές** διεξήχθησαν στη Σλοβενία στις 3 Ιουνίου 2018. Οι εκλογές αρχικά ήταν προγραμματισμένο να διεξαχθούν στις 10 Ιουνίου 2018, όμως μετά την παραίτηση του πρωθυπουργού Μίρο Τσεράρ στις 14 Μαρτίου 2018 όλα τα κόμματα ζήτησαν τη διεξαγωγή πρόωρων εκλογών. Ήταν οι τρίτες συνεχόμενες πρόωρες εκλογές έπειτα από εκείνες των ετών 2011 και 2014.

## Αποτελέσματα

### Σχηματισμός κυβέρνησης συνασπισμού
Έπειτα από διαβουλεύσεις, σχηματίστηκε κυβέρνηση συνασπισμού στις 13 Σεπτεμβρίου με τη συμμετοχή των LMS-SD-SMC-SAB-DeSUS με την υποστήριξη της Levica. Η 13η κυβέρνηση εξελέγη με 45 ψήφους υπέρ.

## Παραπομπές


2018
Σλοβεν
Προεδρικές εκλογές της Σομαλιλάνδης (2017)

**Προεδρικές εκλογές** διεξήχθησαν στη Σομαλιλάνδη στις 13 Νοεμβρίου 2017, στην τρίτη προεδρική εκλογή από το 2003. Γενικές εκλογές είχαν προγραμματιστεί να πραγματοποιηθούν εκεί στις 27 Μαρτίου 2017 για να εκλεγούν τόσο ο Πρόεδρος όσο και η Βουλή των Αντιπροσώπων. αλλά είχαν αρχικά αναβληθεί για έξι μήνες, λόγω της ξηρασίας στην περιοχή. Οι εκλογές για να εκλέξουν τον Πρόεδρο και τον Αντιπρόεδρο πραγματοποιήθηκαν ξεχωριστά στις 13 Νοεμβρίου. Ο απερχόμενος πρόεδρος Αχμέτ Μ. Μαχαμούντ Σιλάνγιο του κόμματος της Ειρήνης, της Ενότητας και της Ανάπτυξης  (KULMIYE) δεν ήταν ξανά υποψήφιος. Το αποτέλεσμα ήταν η νίκη για τον υποψήφιο του KULMIYE, Μούσα Μπιχί Αμπντί, ο οποίος έλαβε το 55% των ψήφων.

## Πλαίσιο
Βουλευτικές εκλογές επρόκειτο αρχικά να πραγματοποιηθούν στη Σομαλιλάνδη , τον Σεπτέμβριο του 2010, και τελικά ορίστηκαν για τις 26 Ιουνίου 2015, παράλληλα με τις προεδρικές εκλογές. Εξαιτίας της ανετοιμότητας από την Εθνική Εκλογική Επιτροπή αποφασίστηκε να παραταθεί η θητεία της Guurti (Άνω Βουλής) για χρονική περίοδο 21 μηνών στις αρχές του Σεπτεμβρίου του 2015. Τον Νοέμβριο του 2015 ο αρχηγός του Kulmiye Μούσα Μπιχί χρίστηκε υποψήφιος στις προεδρικές εκλογές με το κυβερνών Κόμμα Ειρήνης, Ενότητας και Ανάπτυξης. Ο πρώην πρόεδρος της Βουλής γνωστότερος ως Irro, ήταν ο προεδρικός υποψήφιος για το κόμμα Waddani.  Ο προεδρικός υποψήφιος για το Κόμμα Δικαιοσύνης και Ανάπτυξης ήταν ο Φαϊζάλ Αλί Γουαράμπε.

## Αποτελέσματα
Στις 21 Νοεμβρίου, η Εθνική Εφορευτική Επιτροπή ανακοίνωσε ότι ο Μούσα Μπιχί Αμπντί του κυβερνώντος κόμματος Kulmiye ήταν ο νικητής των εκλογών, με ποσοστό 55,1% των ψήφων. Ο νικητής των εκλογών Αμπντί ορκίστηκε πρόεδρος στις 13 Δεκεμβρίου, σε τελετή στη Χαργκέισα.

### Ανά περιοχή

## Παραπομπές


2017
Σομαλιλανδη
Υδατοσφαίριση στους Μεσογειακούς Αγώνες 2018 – Τουρνουά ανδρών

Το **ανδρικό [[Υδατοσφαίριση στους Μεσογειακούς Αγώνες 2018|τουρνουά υδατοσφαίρισης]]** στους Μεσογειακούς Αγώνες 2018 πραγματοποιήθηκε από τις 27 Ιουνίου μέχρι τις 1 Ιουλίου 2018 στο Κέντρο Υγρού Στίβου Κάμπκλαρ στην Ταρραγόνα.

## Συμμετέχουσες χώρες

* 
* 
*  *(διοργανώτρια)*
* 
* 
* 
* 
* 

## Προκαταρκτικός γύρος
*Όλες οι ώρες είναι τοπικές ([[UTC+2]]).*

### Όμιλος Α

----

----

### Όμιλος Β

----
----

## Τελικοί

### Αγώνας έβδομης θέσης

### Αγώνας πέμπτης θέσης

### Αγώνας τρίτης θέσης

### Τελικός

## Τελική κατάταξη

## Παραπομπές


## Εξωτερικοί σύνδεσμοι

* Μεσογειακοί Αγώνες 2018

Κατηγορία:Μεσογειακοί Αγώνες 2018
Κατηγορία:Υδατοσφαίριση
Μούσα Μπιχί Αμπντί

Ο **Μούσα Μπιχί Αμπντί** (Musa Bihi Abdi, σομαλικά: Muuse Bixi Cabdi, αραβικά: موسى بيحي عبدي) (γεννήθηκε στις 16 Ιουνίου 1948 στη Χαργκέισα, της Βρετανικής Σομαλιλάνδης) είναι πολιτικός από τη Σομαλιλάνδη και πρώην αξιωματικός του στρατού, Πρόεδρος της Σομαλιλάνδης από τον Δεκέμβριο του 2017 έως το 2024. Στη διάρκεια της δεκαετίας του '70, υπηρέτησε ως πιλότος της Πολεμικής Αεροπορίας της Σομαλίας επί κυβερνήσεως του Σιάντ Μπάρε. Αργότερα ήρθε σε ρήξη με τον δικτάτορα Μπάρε και συνετέλεσε στην πτώση του καθεστώτος του. Το 1993 χρημάτισε υπουργός Εσωτερικών και Ασφαλείας της Σομαλίας.

Το 2010 ο Μπιχί διορίστηκε πρόεδρος του κυβερνώντος Κόμματος Ειρήνης, Ενότητας και Ανάπτυξης (Kulmiye) στη Δημοκρατία της Σομαλιλάνδης. Τον Νοέμβριο του 2015 επιλέχθηκε ως ο υποψήφιος του κόμματος για τις προεδρικές εκλογές κατά το 5ο ετήσιο συνέδριο της κεντρικής επιτροπής του κόμματος. 

Στις 21 Νοεμβρίου 2017 ο Μπιχί ανακοινώθηκε ότι ήταν ο νικητής των προεδρικών εκλογών του 2017. Ορκίστηκε επίσημα πρόεδρος της Σομαλιλάνδης στις 13 Δεκεμβρίου 2017, με την τελετή να παρακολουθούν αξιωματούχοι της Αιθιοπίας, του Τζιμπουτί, της Ευρωπαϊκής Ένωσης και του Ηνωμένου Βασιλείου.

## Παραπομπές


Κατηγορία:Πρόεδροι της Σομαλιλάνδης
Samo ku waar

Το **Samo ku waar** (σομαλικά για το "Μακρά Ζωή με Ειρήνη") είναι ο εθνικός ύμνος της Σομαλιλάνδης, μη αναγνωρισμένη δημοκρατία που αναγνωρίζεται διεθνώς ως αυτόνομη περιοχή της Σομαλίας.

## Ιστορία
Ο ύμνος γράφτηκε και συντέθηκε από τον Χασάν Σέιχ Μουμίν, γνωστό Σομαλό θεατρικό συγγραφέα και συνθέτη. Ο ύμνος υιοθετήθηκε το 1997 και τραγουδιέται στα σομαλικά.

## Στίχοι

### Σομαλίας Στίχοι

: Samo ku waar, samo ku waar
: Samo ku waar, samo ku waar
: Samo ku waar, samo ku waar

: Sarreeye calanka sudhan Bilay dhulkiisaa,
: Samo ku waariyoo Iyo bogaadin sugan

Hanbalyo suuban kugu salaannee 

: Saamo ku waar
: Hanbalyo suuban kugu salaannee
: Saamo ku waar

Geesiyaashii naftooda u sadqeeyay

: Qarannimada Soomaaliland
: Geesiyaashii naftooda u sadqeeyay:Qarannimada Soomaaliland

Xuskooda dhowrsan kugu salaannee

: samo ku waar
: Xuskooda dhowrsan kugu salaannee
: samo ku waar

Guulside xanbaarsan

: Soo noqoshadiisa
: Guulside xanbaarsan
: Soo noqoshadiisa

Kalsooniduu mutaystayee dastuurka

: Dastuurka ku salaan kugu salaanay

Midnimo walaalnimo Goobanimo 

: Midnimo walaalnimo Goobanimo

Islaanimo kugu salaanee samow samidiyo

: Islaanimo kugu salaanee samow samidiyo

Samo ku waar samo ku waar Soomaaliland

: Samo ku waar samo ku waar Soomaaliland
: Samo ku waar samo ku waar Soomaaliland
: Samo ku waar samo ku waar Soomaaliland

### Μετάφραση

: Μακρά ζωή με ειρήνη, μακρά ζωή με ειρήνη
: Μακρά ζωή με ειρήνη, μακρά ζωή με ειρήνη
: Μακρά ζωή με ειρήνη, μακρά ζωή με ειρήνη

Για την σημαία που κυματίζει ψηλά

: Που φέρνει την ομορφιά στον τόπο μας

: Μακρά ζωή με ειρήνη

Και το θαυμασμό

Σε χαιρετούμε με χαρά,

: Μακρά ζωή με ειρήνη
: Σε χαιρετούμε με χαρά,
: Μακρά ζωή με ειρήνη

Οι ήρωες που θυσίασαν τη ζωή τους

: Για το έθνος της Σομαλιλάνδης
: Οι ήρωες που θυσίασαν τη ζωή τους
: Για το έθνος της Σομαλιλάνδης

Σας χαιρετούμε με την μνήμη 

: Μακρά ζωή με ειρήνη
: Σας χαιρετούμε με την μνήμη
: Μακρά ζωή με ειρήνη

Και την επιστροφή του φέρων της επιτυχίας

: Και την επιστροφή του φέρων της επιτυχίας

Για το Σύμβολο της Αναγέννησης

: Για το αξιόπιστο Σύνταγμα

Σε χαιρετούμε με ενότητα, την Αδελφοσύνη

: Σε χαιρετούμε με ενότητα, την Αδελφοσύνη

Κυριαρχία και Μουσουλμανικότητα

: Κυριαρχία και Μουσουλμανικότητα

Μακρά ζωή με ειρήνη, μακρά ζωή με ειρήνη Σομαλιλάνδη

: Μακρά ζωή με ειρήνη, μακρά ζωή με ειρήνη Σομαλιλάνδη
: Μακρά ζωή με ειρήνη, μακρά ζωή με ειρήνη Σομαλιλάνδη
: Μακρά ζωή με ειρήνη, μακρά ζωή με ειρήνη Σομαλιλάνδη

## Παραπομπές


## Εξωτερικοί σύνδεσμοι

* Μουσική του ύμνου

Κατηγορία:Εθνικοί ύμνοι
Κατηγορία:Σομαλιλάνδη
Εστία σεισμού

thumb|lang=el|upright=1.4|Η εστία (Hypocenter) και το επίκεντρο ενός σεισμού
Η **εστία** (μερικές φορές χρησιμοποιείται και ο όρος **υπόκεντρο**) ενός σεισμού είναι η θέση στο εσωτερικό της Γης όπου παράγεται ο σεισμός. Ο όρος «υπόκεντρο» είναι ευρύτερος, χρησιμοποιούμενος και για το σημείο της επιφάνειας της Γης που βρίσκεται ακριβώς κάτω από το σημείο μιας εκρήξεως στον αέρα πυρηνικής ή άλλης βόμβας.

Στην εστία ενός τεκτονικού σεισμού απελευθερώνεται αρχικώς η ενέργεια παραμορφώσεως (τασικό φορτίο) που είναι αποθηκευμένη στο πέτρωμα, με την έναρξη της κινήσεως των μερών του ρήγματος. Η εστία βρίσκεται ακριβώς κάτω από το επίκεντρο του σεισμού (που βρίσκεται στην επιφάνεια της Γης) και η μεταξύ τους απόσταση ονομάζεται **εστιακό βάθος** (ή και υποκεντρικό βάθος) του συγκεκριμένου σεισμού.

Το εστιακό βάθος μπορεί να υπολογισθεί από μετρήσεις των παραμέτρων των σεισμικών κυμάτων και των σχετικών με αυτά φαινομένων. Καθώς συμβαίνει με όλα τα κυματικά φαινόμενα στη φυσική, υπάρχει μια αβεβαιότητα σε τέτοιες μετρήσεις, που αυξάνεται ως συνάρτηση του μήκους κύματος, οπότε το εστιακό βάθος αυτών των κυμάτων μεγάλου μήκους είναι δύσκολο να προσδιορισθεί με ακρίβεια. Στους πολύ ισχυρούς σεισμούς ένα μεγάλο μέρος της ενέργειας που απελευθερώνεται μεταφέρεται από σεισμικά κύματα με πολύ μεγάλα μήκη κύματος. Η ενέργεια σε αυτές τις περιπτώσεις απελευθερώνεται ούτως ή άλλως από έναν μεγαλύτερο όγκο πετρώματος, ώστε να γίνεται λόγος για **εστιακό χώρο** αντί για εστία.

Ο υπολογισμός των εστιών των προσεισμών, του κυρίως σεισμού και των μετασεισμών μιας σεισμικής ακολουθίας επιτρέπει την τριδιάστατη σχεδίαση του ρήγματος κατά μήκος του οποίου συμβαίνει η μετακίνηση. Το επεκτεινόμενο μέτωπο κύματος από τον σεισμό διαδίδεται με ταχύτητα μερικών χιλιομέτρων το δευτερόλεπτο. Μετρούμενο σε διάφορα σημεία της επιφάνειας, δίνει έναν γεωμετρικό χονδρικό προσδιορισμό της εστίας του σεισμού. Το μέτωπο κύματος φθάνει σε κάθε σταθμό σε χρόνο που εξαρτάται από την απόσταση από την εστία. Χρειάζεται να ληφθεί υπόψη ένας αριθμός παραμέτρων, με σημαντικότερες τις διαμορφώσεις της ταχύτητας των κυμάτων από τα διάφορα υλικά μέσα από τα οποία διαδίδονται. Με τις κατάλληλες διορθώσεις μπορεί να γίνει η αρχική εκτίμηση της περιοχής της εστίας και μετά να γραφεί μία σειρά γραμμικών εξισώσεων, μία για κάθε σταθμό. Οι εξισώσεις αυτές εκφράζουν τις διαφορές ανάμεσα στους παρατηρηθέντες χρόνους αφίξεων του μετώπου κύματος και στους χρόνους που υπολογίζονται από την αρχική εκτίμηση της αποστάσεως της εστίας. Αυτές οι εξισώσεις επιλύονται με τη μέθοδο των ελαχίστων τετραγώνων, που ελαχιστοποιεί τα αθροίσματα των τετραγώνων των διαφορών, οπότε υπολογίζεται μία νέα εκτιμώμενη εστία. Με επανάληψη αυτής της διαδικασίας, η θέση της εστίας του σεισμού προσδιορίζεται μέσα στα περιθώρια σφάλματος για τους υπολογισμούς της ταχύτητας των σεισμικών κυμάτων.

## Παραπομπές


Εστια
NGC 6072

[thumb|right|285px|Εικόνα του NGC 6072 από το [Διαστημικό τηλεσκόπιο Σπίτζερ]]
Το **[[Νέος Γενικός Κατάλογος|NGC]] 6072** είναι πλανητικό νεφέλωμα στον αστερισμό Σκορπιό, σε ουρανογραφικές συντεταγμένες: ορθή αναφορά **α** = 16h:12m:58,2s και απόκλιση **δ** = -36°.13′.48″.

Το νεφέλωμα έχει φαινόμενο μέγεθος 14 και φαινόμενη διάμετρο 1,2΄. Απαντάται και με τις εναλλακτικές ονομασίες PK 342+10 1, PN My 93, HD 2-148 (ως αστέρας), PN Sa 2-134, PN ARO 500, IRAS F16097-3606, SCM 107 και PN VV 77.

Η δυναμική ηλικία του NGC 6072 είναι της τάξεως των δέκα χιλιάδων ετών. Ο θύλακάς του φαίνεται ότι είναι σχετικώς πλούσιος σε άνθρακα, παρά σε οξυγόνο, καθώς έχει πολύ έντονες φασματικές γραμμές CN (κυάνιο). Το πλανητικό αυτό νεφέλωμα εκπέμπει επίσης σε φασματικές γραμμές του μοριακού υδρογόνου (H2) και εντόνως σε γραμμές του CO (μονοξείδιο του άνθρακα), εκπομπή που έχει χαρτογραφηθεί και φανερώνει ποσότητες αερίου σε υψηλές ταχύτητες. Η εξέλιξη του NGC 6072 πιθανώς να κυριαρχείται από τη φωτόλυση και τις αντιδράσεις ιόντων/ριζών. Η χημεία των κρουστικών κυμάτων μπορεί επίσης να διαδραματίζει σημαντικό ρόλο.

## Παραπομπές


## Πηγές
* Cox, P., Omont, A., κ.ά.: «Chemistry in the molecular envelopes of the planetary nebulae NGC 6072 and IC 4406», *Astron. Astrophys.*, τόμος 266, σσ. 420-428 (1992)

## Αναφορές

## Εξωτερικοί σύνδεσμοι
* 

NGC 6072
NGC 6072
6072
Ξηραίικα Αιτωλοακαρνανίας

Τα **Ξηραίικα** είναι πεδινό χωριό του νομού Αιτωλοακαρνανίας σε υψόμετρο 100 μέτρα.

## Γεωγραφικά - ιστορικά στοιχεία
Τα Ξηραίικα βρίσκονται στους νότιους πρόποδες του όρους Αράκυνθος (Ζυγός), βορειοδυτικά της λιμνοθάλασσας της Κλείσοβας και δυτικά του Εύηνου ποταμού. Το χωριό είναι κτισμένο δίπλα και βόρεια από την Ιόνια Οδό. Απέχει 15 χλμ. Α.-ΒΑ. του Μεσολογγίου και 36 χλμ. Δ. από τη Ναύπακτο. Ως οικισμός αναφέρεται επίσημα το 1889 στο ΦΕΚ 251Α-04/10/1889 με το όνομα *Ξηρέϊκα* ή *Λάϊνα* να προσαρτάται στον τότε δήμο Μεσολογγίου. Το 1940 διορθώνεται σε Ξηραίικα. Σύμφωνα με το πρόγραμμα ''Καλλικράτης'', μαζί με τον Άγιο Γεώργιο, το Κουτσοχέρι και τη Κοκώρη αποτελούν την τοπική κοινότητα Αγίου Γεωργίου που υπάγεται στη  δημοτική ενότητα Ιεράς Πόλης Μεσολογγίου του Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 54 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Κουτσοχέρι Αιτωλοακαρνανίας

Το **Κουτσοχέρι**, επίσημα *Κουτσοχέριον*, είναι ημιορεινό χωριό του νομού Αιτωλοακαρνανίας σε υψόμετρο 200 μέτρα.

## Γεωγραφικά - ιστορικά στοιχεία
Το Κουτσοχέρι βρίσκεται στους νότιους πρόποδες του όρους Αράκυνθος (Ζυγός) και βόρεια του Εύηνου ποταμού.  Το χωριό είναι κτισμένο βόρεια από την Ιόνια Οδό και απέχει 20 χλμ. Α.-ΒΑ. του Μεσολογγίου και 42 χλμ. Δ. από τη Ναύπακτο (μέσω Ιόνιας Οδού). Ως οικισμός αναφέρεται επίσημα το 1845 στο ΦΕΚ 32Α-08/12/1845 να προσαρτάται στον τότε δήμο Μεσολογγίου. Σύμφωνα με το πρόγραμμα ''Καλλικράτης'', μαζί με τον Άγιο Γεώργιο, τα Ξηραίικα και τη Κοκώρη αποτελούν την τοπική κοινότητα Αγίου Γεωργίου που υπάγεται στη  δημοτική ενότητα Ιεράς Πόλης Μεσολογγίου του Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 93 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Πασπαλιαρέικα Αιτωλοακαρνανίας

Τα **Πασπαλιαρέικα** είναι χωριό του νομού Αιτωλοακαρνανίας, το οποίο βρίσκεται βορειοδυτικά της λιμνοθάλασσας Κλείσοβας και βόρεια της  Ιόνιας Οδού. Απέχουν 7 χλμ. βορειοανατολικά του Μεσολογγίου και μόλις 1,5 χλμ. βορειοδυτικά του Αγίου Θωμά. Ως οικισμός περιλαμβάνεται στις ελληνικές απογραφές από το 1991 ως μέρος της τότε κοινότητας Αγίου Θωμά. Σύμφωνα με το πρόγραμμα ''Καλλικράτης'', μαζί με τον Άγιο Θωμά, την Αγραφορράχη και το Μετόχι αποτελούν την τοπική κοινότητα Αγίου Θωμά που ανήκει στη δημοτική ενότητα Αγίου Θωμά του δήμου Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 46  κατοίκους.

## Ιστορία
Στα νοτιοδυτικά του χωριού βρίσκεται η αρχαία αιτωλική πόλη της Αλίκυρνας, που χρονολογείται στον 4ο π.Χ. αιώνα. για την οποία γίνεται απλή αναφορά στο όνομά της στις αρχαίες πηγές. Ο Στράβωνας την αναφέρει ως κώμη και την τοποθετεί μετά την Πλευρώνα ενώ αναφέρει ότι απείχε 30 στάδια απόσταση από την αρχαία Καλυδώνα αναφέροντας επίσης ότι επρόκειτο για παραλιακή πόλη. Ο Πλίνιος απεναντίας αναφέρει ότι βρισκόταν στην ενδοχώρα. Με βάση τις πηγές αυτές οι περισσότεροι μελετητές θεωρούν ότι η αρχαία Αλίκυρνα βρίσκεται στο λόφο «Χίλια Σπίτια» κοντά στον οικισμό του Αγίου Θωμά, όπου σώζονται ερείπια μικρού οχυρωματικού περιβόλου. Η αρχαιολογική σκαπάνη έφερε στο φως την αρχαία Αλίκυρνα κατά τη διάρκεια κατασκευής της Ιονίας Οδού.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Σχίνος (αποσαφήνιση)

Η λέξη **Σχίνος** συνήθως χρησιμοποιείται για το θάμνο Σχίνος. Αναφέρεται όμως και ως όνομα των παρακάτω οικισμών της Ελλάδας :

*Σχίνος Αγρινίου Αιτωλοακαρνανίας, χωριό του νομού Αιτωλοακαρνανίας κοντά στο Αγρίνιο.
*Σχίνος Μεσολογγίου Αιτωλοακαρνανίας, χωριό του νομού Αιτωλοακαρνανίας κοντά στο Μεσολόγγι.
*Σχίνος Κορινθίας, χωριό της Κορινθίας.

## Δείτε επίσης
Σχοίνος (αποσαφήνιση).

Κατηγορία:Αποσαφηνίσεις ελληνικών τοπωνυμίων
Σχίνος Μεσολογγίου Αιτωλοακαρνανίας

Ο **Σχίνος** είναι χωριό της Αιτωλοακαρνανίας το οποίο βρίσκεται βορειοδυτικά της πόλης του Μεσολογγίου, σε απόσταση 8 χλμ.. Ως οικισμός αναφέρεται επίσημα το 1879 στο ΦΕΚ 50Α-25/07/1879 να προσαρτάται στον τότε δήμο Μεσολογγίου. Σύμφωνα με το σχέδιο Καλλικράτης ανήκει στη δημοτική κοινότητα του Μεσολογγίου που υπάγεται στη δημοτική ενότητα Ιεράς Πόλης Μεσολογγίου του δήμου Ιεράς Πόλης Μεσολογγίου και σύμφωνα με την απογραφή του 2011 αριθμεί 12  κατοίκους.

## Δείτε επίσης
Ο οικισμός Σχίνος Αγρινίου

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Μεσολογγίου
Κατηγορία:Δήμος Ιεράς Πόλεως Μεσολογγίου
Εθνόσημο της Καρπαθο-Ουκρανίας

μικρογραφία|Το εθνόσημο των Καρπαθίων Ρουθηνία, η τρέχουσα Zakarpattia Oblast
Το **εθνόσημο της Καρπαθο-Ουκρανίας** είναι το επίσημο εραλδικό έμβλημα της περιφέρειας Ζακαρπάτια στην Ουκρανία.

Το εθνόσημο δημιουργήθηκαν μετά το τέλος του Πρώτου Παγκοσμίου Πολέμου, όταν η περιοχή της Ρουθηνίας των Καρπαθίων αποσπάστηκε από την Ουγγαρία και προσαρτήθηκε στο νεοσύστατο κράτος της Τσεχοσλοβακίας. Το σχεδίασε ο Γκούσταφ Φρίντριχ. Οι Ρουθηνοί είχαν λάβει υποσχέσεις για αυτονομία στο πλαίσιο της νέας χώρας και ως εκ τούτου δημιουργήθηκε εθνόσημο για τη γη τους.

Τα χέρια δείχνουν τα ουκρανικά βάμματα (εραλδικά χρώματα μπλε και του χρυσού στο πρώτο (dexter) πεδίο και μια κόκκινη αρκούδα σε ασημί στο δεύτερο πεδίο. Η αρκούδα είναι ίσως σύμβολο για τη άγρια ζωή στα καρπάθια. Οι οριζόντιες γραμμές θα μπορούσαν να ήταν έμπνευση από εθνόσημο της Ουγγαρίας, στην οποία άνηκε προηγουμένως η περιοχή.

Τα εθνόσημο χρησιμοποιήθηκε από το βραχύβιο κράτος της Καρπαθο-Ουκρανίας το 1939, αλλά με την προσθήκη της Ουκρανικής τρίαινας στο πάνω μπλε μέρος, το οποίο χρησιμοποιήθηκε προηγουμένως από την Ουκρανική λαϊκή Δημοκρατία.

Επειδή το έδαφος της Καρπαθο-Ουκρανίας είναι η σημερινή περιφέρεια Ζακαρπατίας, το εθνόσημο χρησιμοποιείται από τη Ζακαρπατία σήμερα.
Αρχείο:Medium coat of arms of Czechoslovakia (1918-1938 and 1945-1961).svg|Στα χρόνια του μεσοπολέμου, το εθνόσημο αποτελούσε μέρος του εθνόσημου της Τσεχοσλοβακίας.
Αρχείο:Karptska Ukraina COA.svg|Το εθνόσημο της Καρπαθο-Ουκρανίας το 1939.
Αρχείο:Flag of Transcarpathian Oblast.svg|Η σημαία της περιφέρειας Ζακαρπατίας είναι ίδια με την ουκρανική σημαία, με μόνη διαφορά την προσθήκη του εθνοσήμου της Καρπαθο-Ουκρανίας.
Αρχείο:Flag of Rusyns 2007.svg|Η σημαία της Καρπαθιανής Ρουθηνίας με το εθνόσημο.
Αρχείο:Герб русинів Хорватії.jpg|Το εθνόσημο των Ρουθηνών στη Κροατία


## Παραπομπές

Κατηγορία:Τσεχοσλοβακία
Κατηγορία:Καρπάθια
Σταθμός Σταμνάς Αιτωλοακαρνανίας

Ο **Σταθμός Σταμνάς** είναι πεδινό χωριό του νομού Αιτωλοακαρνανίας  με υψόμετρο 30 μέτρα.

## Γεωγραφία - Ιστορία
Ο Σταθμός Σταμνάς βρίσκεται βόρεια της λιμνοθάλασσας του Αιτωλικού και ανατολικά του Αχελώου ποταμού, δίπλα στην Ιόνια Οδό. Απέχει 16 χλμ. ΒΔ. του Αιτωλικού (μέσω Αγίου Ηλία) και 24 χλμ. ΒΔ. του Μεσολογγίου. Ως οικισμός περιλαμβάνεται στις ελληνικές απογραφές από το 1971 ως μέρος της τότε κοινότητας Σταμνάς. Σύμφωνα με το πρόγραμμα ''Καλλικράτης'', μαζί με τη Σταμνά και το Κεφαλόβρυσο αποτελούν την τοπική κοινότητα Σταμνάς που ανήκει στη δημοτική ενότητα Αιτωλικού του Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 33 κατοίκους.

## Εξωτερικοί σύνδεσμοι
*Σιδηροδρομικός σταθμός Σταμνάς Αιτωλοακαρνανίας στα 1893 από τον ιστότοπο https://keramidi-valtou.blogspot.com

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αιτωλικού
Κατηγορία:Δήμος Ιεράς Πόλεως Μεσολογγίου
Τρελάγκαθα Αιτωλοακαρνανίας

Τα **Τρελάγκαθα** είναι χωριό του νομού Αιτωλοακαρνανίας το οποίο βρίσκεται βορειοανατολικά του Μεσολογγίου σε απόσταση μόλις 4 χλμ. από το κέντρο της πόλης. και αποτελεί πλέον συνοικία του. Ως οικισμός περιλαμβάνεται στις ελληνικές απογραφές από το 1981 ως μέρος του Δήμου Ιεράς Πόλης Μεσολογγίου. Σύμφωνα με  την απογραφή 2011 έχει πληθυσμό 200  κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Νικόστρατος (μυθολογία)

Στην ελληνική μυθολογία με το όνομα **Νικόστρατος** είναι γνωστός ένας γιος του βασιλιά της Σπάρτης Μενελάου και της συζύγου του, της Ωραίας Ελένης. Αδέλφια του Νικόστρατου ήταν η Ερμιόνη, ο Μορράφιος, ο Αιθιόλας, ο Θρόνιος, ο Πλεισθένης ο Νεότερος και η Μελίτη.

## Στο σημερινό πολιτισμό
Παρόλο που δεν είναι σημαντικός χαρακτήρας στις περισσότερες αναφορές του Τρωικού Πολέμου, είναι ο κεντρικός χαρακτήρας του βιβλίου "Η τύχη της Τροίας", μια σύγχρονη εκδοχή της ιστορίας από τον Ρότζερ Λάνσελιν Γκριν.

## Παραπομπές


Κατηγορία:Μυθολογικοί χαρακτήρες